નગરમાં જૂથ અથડામણની ઘટના દરમિયાન ટોળે વળેલા કેટલાક લોકોએ ધરોઇ ત્રણ રસ્તા પર શાકભાજીની દુકાનના આગળના છાપરાની તોડફોડ કરી નુકશાન કર્યું હતું, જયારે બસ સ્ટેન્ડ પાસે પણ ઇંડાની લારીની તોડફોડ કરી ટોળાએ નુકશાન પહોંચાડયુ હતું. આમ જૂથ અથડામણની ઘટનાને પગલે વડાલીમાં મંગળવારની રાત્રે અજંપાભરી સ્થિતિનું નિર્માણ થતા વડાલીમાં પોલીસ તંત્ર દ્વારા ચાંપતો બંદોબસ્ત ગોઠવી બંને જૂથોના લોકોના ટોળાને નિયંત્રણમાં લેવા પોલીસે કાર્યવાહી કરી હતી. બંને સમાજના લોકો દ્વારા તેમજ પોલીસ દ્વારા બંને જૂથના ટોળા વિરૂધ્ધ રાયોટીંગનો ગુનો નોંધી પોલીસે કાર્યવાહી કરી હતી. વડાલી પોલીસે જૂથ અથડામણ મામલે બંને જૂથોના ૧૨ ઇસમોની અટકાયત કરી વધુ તપાસ હાથ ધરી છે.